Covid-19-statistieke: Effense toename in herstelkoersArgieffoto (Foto: Jam Sta Rosa/AFP) Die Nasionale Instituut vir Oordraagbare Siektes (Nios), het Vrydagaand die jongste Covid-19-statistieke vir Suid-Afrika bekendgemaak. Altesaam 3 520 nuwe gevalle is aangemeld wat ŉ positiwiteitskoers van 10,0% verteenwoordig. Dit bring die totale gevalle op 3 576 379 te staan. Nog 103 sterftes is sedert die vorige verslag aangemeld, waarvan 10 sterftes die afgelope 24 – 48 uur aangemeld is. Dit bring die dodetal op 93 949 te staan. Volgens Nios is daar steeds ŉ agterstand wat die aanmelding van Covid-19-sterftes betref weens die voortgesette oudit deur die departement van gesondheid. Minstens 21 968 562 toetse is reeds gedoen. Die meeste van die nuwe gevalle wat sedert die vorige verslag aangemeld is, is van Gauteng (25%), gevolg deur die Wes-Kaap (21%). KwaZulu-Natal verteenwoordig 15%, Limpopo 11%, die Oos-Kaap, Vrystaat, Mpumalanga en Noordwes elk 6% en die Noord-Kaap 5%. Sedert die vorige verslag was daar ŉ toename van 163 hospitaal-opnames. Daar is tans 6 892 Covid-19-pasiënte in 666 staat- en privaat hospitale. Altesaam 3 403 253 persone (95,2%) het reeds herstel. Altesaam 21 968 562 dosisse entstof is reeds toegedien. Provinsiale statistiek: Sterftes en persone wat herstel het: